Katedra filosofie a patrologie CMTF UP

si vás dovoluje pozvat na přednášku

**Michala Kutáše (FF Trnavské univerzity)**

***Klasické vs. neklasické kategórie***

Přednáška se uskuteční ve středu **26.10.** v **9:20** v Aule (1. patro) CMTF, Univerzitní 22

**Anotácia:**

Porovnám dve možné koncepcie kategorizácie: koncepciu založenú na logickom prístupe využívajúcu klasické kategórie a koncepciu založenú na kognitívno-vednom výskume kognitívnej psychológie a kognitívnej lingvistiky, ktorá postuluje aj neklasické kategórie. Klasické kategórie sú súbory entít vymedzené nevyhnutnými a postačujúcimi vlastnosťami, neklasické kategórie túto podmienku nespĺňajú. Patria medzi ne napríklad odstupňované kategórie, kategórie s neostrou hranicou, radiálne kategórie, kategórie vykazujúce rodinné podobnosti (L. Wittgenstein) a pod. Empirické výsledky kognitívnej vedy podporujú tvrdenie, že mnohé ľudské kategórie sú neklasické. Sú však také aj kategórie skutočného sveta? Možno všetky entity tvoriace realitu kategorizovať klasicky? Preskúmam na jednej strane nevedecké, na druhej strane vedecké kategórie, používané ľuďmi. Pri tomto skúmaní sa zamyslím aj nad otázkou existencie prirodzených druhov: zdá sa, že nimi nemôžu byť kone, levy a ľudia, ale skôr elektróny, protóny a kvarky. Prečo tu však skúmame naše pojmové systémy, či už vedecké alebo nevedecké, a nie realitu samotnú? Máme však k dispozícii realitu inak, ako skrze našu skúsenosť? Tieto otázky vedú k problému relativizmu faktov. Zvážime pozíciu filozoficky informovaného kognitívneho lingvistu G. Lakoffa, ktorú on sám považuje za druh realizmu: hovorí o skúsenostnom realizme, alebo experiencializme. Tento prístup zároveň označuje za čiastočný relativizmus, okrem iného aj preto, lebo tvrdí, že hoci význam nemožno charakterizovať tým, ako sú symboly spojené s entitami vo vonkajšom svete, naša skúsenosť a naše pojmové systémy sú do istej miery skutočnosťou obmedzené a nie sú úplne arbitrárne.